《月漉漉送瞿慧夫之堜川》
元代·文质

月漉漉，在娄水，老蟾千年浸不死。容花已萎春蕙芳，弦望茫茫运天髓。

月漉漉，在堜水，桂影无烟玉如洗。一天清吹凉参差，琉璃碧破飞鱼起。

我家月明沧海曲，渔歌不惊鸥梦熟。脱巾醉卧竹叶舟，白头浪起高于屋。

送君行，月漉漉。

作者简介：庆元人，字学古。隐居吴之娄江。学行卓然，词章奇放。诗学唐李贺，酒酣长歌，声若金石。有《学古集》。